Suresh 129 Views
ఇన్వెస్టర్లను ఊరిస్తున్న భారతీయ మసాలా బాండ్లు
ముంబై, సెప్టెంబరు 13: బ్యాంకర్లు ప్రభుత్వం కొత్తగా ప్రవేశపెట్టిన మసాలాబాండ్లను విదేశీ మార్కెట్లలో మరింత గిట్టుబాటయ్యే విధంగా జారీచేసేందుకు అనేక విధాల కసరత్తులు చేస్తున్నారు. రూపాయి ఆధారిత ఈ బాండ్లు విదేశాల్లో డెరివేటివ్‌లుగా జారీ చేసి ఆపై రిటర్నులు 12 నుంచి 13 శాతం వరకూ వచ్చేవిధంగా ఉంటాయని ఇన్వెస్టర్లను ఊరిస్తున్నారు. 2015లో జారీచేసిన మసాలాబాండ్లు విదేశాల్లో రుణపరపతి జారీచేసేందుకు అనువైన విగా ప్రభుత్వం అనుమతించింది. అంతర్జాతీయ మార్కెట్లలో రూపాయి కరెన్సీ మరింత అందుబాటులోనికి తెచ్చేందుకువీలుగా ఈ కసరత్తును ప్రారంభించింది. అదే స్థాయిలో చైనా కూడా యువన్‌ డెట్‌ రంగాల బాండ్లను విదేశీ ఇన్వెస్టర్లకు జారీచేస్తోంది. ఇప్పటివరకూ నాలుగు భారతీయ కంపెనీలు మొత్తంగా 7800 కోట్ల మసాలాబాండ్లను జారీచేశాయి. ప్రవాసభారతీయులు, విదేశీ ఇన్వెస్టర్లకు ఈ బాండ్లు జారీ అయ్యాయి. హాంకాంగ్‌, సింగపూర్‌ కేంద్రాలే లక్ష్యంగా ఈబాండ్లు జారీఅయ్యాయి. డెట్‌రంగంలో రూపాయి కరెన్సీని మరింతగా అందుబాటులోనికి తెచ్చేందుకే ఈ చర్యలుచేపట్టింది. కొన్నిబ్యాంకులపరంగా అంటే క్రెడిట్‌ స్యూస్సీ, నోమురా సంస్థలు కూడా తమ 1200 కోట్ల హెచ్‌డిఎఫ్‌సి, అదాని ట్రాన్స్‌మిషన్‌ రుణపరపతిని క్రెడిట్‌లింక్డ్‌నోట్స్‌గా మార్చేం దుకు యోచిస్తున్నాయి. ఈ ఏర్పాట్ల కింద బ్యాంకు 80శాతం నిధులు అందిస్తుంది. ఇన్వెస్టర్‌ కేవలం 20శాతం మాత్రమే నిధులతో డెరివేటివ ్‌లను కొనుగోలుచేస్తారు.
డాలర్ల ఫండింగ్‌ రేట్‌ 1.5శాతం, బ్యాంకుఫీజు 50 బేసిస్‌ పాయింట్లు, స్వల్పకాలిక రూపాయి హెడ్జ్‌ నిధుల వీటన్నింటినీ కలిపితే ఇన్వెస్టర్లకు 12-13శాతం రిటర్నులు అందుతాయని బ్యాంకులు మసాలాబాండ్లవైపు ప్రోత్స హిస్తున్నాయి. సాధారణంగా అందే 8 శాతం కంటేరిటర్నులు మరింత ఎక్కువగా ఉండటంతో మసాలా బాండ్లకు విదేశీ మార్కెట్లలో సహజంగానే మార్కెట్‌ వాతా వరణం పెరిగింది. ఈ డెరివేటివ్‌ ఉత్పత్తు లను కొన్ని విడతల వారీగా ప్రవాస భార తీయులకు జారీచేసేందుకు బ్యాంకులు యోచిస్తున్నాయి. రిటర్నులుఎక్కువ ఉండే అవకాశం ఉండటంతో ప్రైవేటు బ్యాంకులు ఈమార్గంలోనే రూపాయి బాండ్ల జారీకి కసరత్తులుచేస్తున్నాయి. ఎక్కువగా సంపన్న వర్గాలకు చెందిన ఇన్వెస్టర్లు అధిక రాబడుల వైపు మొగ్గుచూపిస్తారు. ఈబాండ్లు జారీచేసేవారికి ఎంతో ప్రయో జనకరంగా ఉంటుంది. మొత్తం కరెన్సీ రిస్క్‌ ఇన్వెస్టర్‌ భరిస్తారు. క్రెడిట్‌, మార్కెట్‌ రిస్క్‌లు కూడా జారీచేసే సంస్థకు తక్కువే. రూపాయి మారకంవిలువల్లో ఆకస్మికంగా దిగజారితే లేదా మసా లా బాండ్ల విలువలు ఆకస్మికంగా తగ్గినా ఈ రిటర్నులను కొంత దెబ్బతీస్తాయనే చెప్పాలి. అయితే ఈరిస్క్‌లన్నీ తగుమాత్రంలో నియంత్రణ ఉంటుందని, గడచిన కొన్నేళ్లుగా రూపాయి మారకం విలువలు స్వల్పస్థాయిలోనే ఉన్నందున ఇకపై బాండ్ల జారీకి అనుకూలంగా ఉంటుందని నిపుణుల అంచనా. శరవేగంగా వృద్ధిచెందున్న దేశంగా భారత్‌కు ఇలాంటి బాండ్లు ప్రయోజనకారి కావడంతోపాటు ద్రవ్యోల్బ ణాన్ని కూడా అరికట్టగలవని అంచనా వేస్తున్నారు కేవ లం ప్రవాసభారతీయులు, విదేశీ ఇన్వెస్టర్లనుద్దేశించి జారీచేస్తున్న ఈమసాలాబాండ్లు భవిష్యత్తులో మరింత గా ఫలితాలు రాబట్టుకునే అవకాశంఉంటుందని అంచ నా. రిజర్వుబ్యాంకు 2013లో కార్యాచరణను విడు దల చేసింది. ఎన్‌ఆర్‌ఐలకోసం ఆనాడు డాలర్‌ డిపా జిట్లనుస్వాగతించింది. అదేస్థానంలోప్రస్తుతం మసాలా బాండ్లకు అనుమతులు జారీ అయ్యాయి. బ్యాంకర్ల అంచనాలప్రనకారం చూస్తే ఈబాండ్లలో మూడోవంతు డెరివేటివ్‌లుగా మారేందుకు అవకాశాలుఎక్కువని భవి ష్యత్తులో మరింత రాబడులు తెచ్చేందుకు వీలవుతుం దని అంచనావేస్తున్నారు. మసాలాబాండ్లు మార్కెట్‌ పరంగా పసికందు వయసు మాత్రమేనని రానున్న రోజుల్లో వీటి రాబడులు ఆధారంగా వీటికి మరింత డిమాండ్‌ పెరుగుతుందని ఐఎఫ్‌సి ఉపాధ్యక్షుడు కోశాధికారైన జింగ్‌డాంగ్‌ హువా అన్నారు.